62011TJ0541
ÜLDKOHTU OTSUS (kuues koda)
26. juuni 2014 (
*1
)
„Ühenduse kaubamärk — Vastulausemenetlus — Ühenduse sõnamärgi GULBENKIAN taotlus — Üldtuntud siseriiklik kaubamärk, ärinimi ja varasemad siseriiklikud logod Fundação Calouste Gulbenkian — Suhtelised keeldumispõhjused — Tõend varasemate õiguste olemasolu kohta — Määruse (EÜ) nr 207/2009 artikli 8 lõike 1 punkt b ja lõiked 4 ja 5 — Kodukorra artikli 90 punkt a”
Kohtuasjas T‑541/11,
Fundação Calouste Gulbenkian, asukoht Lissabon (Portugal), esindajad: advokaadid G. Marín Raigal, P. López Ronda, ja G. Macias Bonilla,
hageja,
versus
Siseturu Ühtlustamise Amet (kaubamärgid ja tööstusdisainilahendused), esindaja: V. Melgar,
kostja,
teine menetluspool Siseturu Ühtlustamise Ameti apellatsioonikojas, menetlusse astuja Üldkohtus oli
Micael Gulbenkian, elukoht Oeiras (Portugal), esindajad: advokaadid J. Pimenta ja A. Sebastião,
mille ese on hagi Siseturu Ühtlustamise Ameti teise apellatsioonikoja 15. juuli 2011. aasta otsuse (asi R 1436/2010‑2) peale, mis käsitleb Fundação Calouste Gulbenkiani ja Micael Gulbenkiani vahelist vastulausemenetlust,
ÜLDKOHUS (kuues koda),
koosseisus: koja esimees S. Frimodt Nielsen (ettekandja), kohtunikud F. Dehousse ja A. Collins,
kohtusekretär: ametnik J. Plingers,
arvestades 10. oktoobril 2011 Üldkohtu kantseleisse saabunud hagiavaldust,
arvestades 23. veebruaril 2012 Üldkohtu kantseleisse saabunud Siseturu Ühtlustamise Ameti vastust,
arvestades 16. veebruaril 2012 Üldkohtu kantseleisse saabunud menetlusse astuja vastust,
arvestades 26. juunil 2012 Üldkohtu kantseleisse saabunud repliiki,
arvestades menetlusse astuja taotluse põhjal 20. augustil 2012 tehtud otsust lubada tal esineda kohtuistungil portugali keeles,
arvestades 25. aprillil, 27. juunil ja 26. augustil 2013 Üldkohtu kantseleisse saabunud hageja seisukohti,
arvestades 27. mail ja 2. oktoobril 2013 Üldkohtu kantseleisse saabunud Siseturu Ühtlustamise Ameti seisukohti,
arvestades Üldkohtu kirjalikke küsimusi hagejale,
arvestades 10. jaanuaril 2014 Üldkohtu kantseleisse saabunud hageja seisukohti,
arvestades 13. veebruaril 2014 toimunud kohtuistungil esitatut, kuhu menetlusse astuja oli nõuetekohaselt kutsutud, kuid kuhu ta ei ilmunud kohale,
on teinud järgmise
otsuse (
1
)
[…]
Poolte nõuded
20
Võttes arvesse hageja vastust Üldkohtu esitatud kirjalikele küsimustele ning tema poolt kohtuistungil tehtud täpsustusi, mis kanti kohtuistungi protokolli, palub hageja Üldkohtul:
—
esimese võimalusena muuta vaidlustatud otsust nii, et tema vastulause oleks täielikult rahuldatud;
—
teise võimalusena tühistada vaidlustatud otsus niivõrd, kuivõrd apellatsioonikoda jättis tema vastulause rahuldamata;
—
mõista käesoleva kohtumenetluse ning ühtlustamisametis toimunud vastulause ja apellatsioonikoja menetluse kulud välja ühtlustamisametilt ja menetlusse astujalt.
21
Ühtlustamisamet ja menetlusse astuja paluvad Üldkohtul:
—
jätta hagiavaldus rahuldamata;
—
mõista kohtukulud välja hagejalt.
[…]
Kohtukulud
48
Üldkohtu kodukorra artikli 87 lõike 2 alusel on kohtuvaidluse kaotanud pool kohustatud hüvitama kohtukulud, kui vastaspool on seda nõudnud. Kuna kohtuotsus on tehtud hageja kahjuks, tuleb kohtukulud vastavalt ühtlustamisameti ja menetlusse astuja nõudele välja mõista hagejalt.
49
Kodukorra artikli 90 punkti a kohaselt võib Üldkohus, juhul kui pool on tekitanud Üldkohtule kulusid, mida oleks võinud vältida, need kulud välja mõista sellelt poolelt.
50
Selle sätte alusel tuleb mõista menetlusse astujalt välja tõlkekulud, mis tekkisid seoses tema taotlusega esineda portugali keeles kohtuistungil, kuhu ta ei ilmunud kohale. Need kulud, mille on kandnud Euroopa Liidu Kohus, hõlmavad Üldkohtu tellitud vabakutselise tõlgi töötasu, päevaraha ning sõidu- ja majutuskulusid kogusummas 1807,48 eurot.
Esitatud põhjendustest lähtudes
ÜLDKOHUS (kuues koda)
otsustab:
1.
Jätta hagi rahuldamata.
2.
Mõista kohtukulud välja Fundação Calouste Gulbenkianilt.
3.
Mõista M. Gulbenkianilt Üldkohtu kodukorra artikli 90 punkti a alusel Euroopa Liidu Kohtu kasuks välja summa 1807,48 eurot.
Frimodt Nielsen
Dehousse
Collins
Kuulutatud avalikul kohtuistungil 26. juunil 2014 Luxembourgis.
Allkirjad
(
*1
)	Kohtumenetluse keel: inglise.
(
1
)	Esitatud on käesoleva kohtuotsuse üksnes punktid, mille avaldamist peab Üldkohus otstarbekaks.